3. การประกอบธุรกิจของแต่ละสายผลิตภัณฑ์

  3.1 ลักษณะของผลิตภัณฑ์

บริษัท เป็นผู้ผลิตและจัดจำหน่าย แผ่นพลาสติกอะคริลิค (Acrylic), แผ่นเอบีเอส
(Arylonitrile Butadiene Styrene) แผ่นไฮอิมแพ็ค (High Impact Polystyrene)
แผ่นพลาสติลูกฟูก (PP Board) และ ผลิตภัณฑ์พลาสติกที่ผลิตจากเม็ดพลาสติก Polystyrene และ
Poly Propylene เป็นต้น ปัจจุบันบริษัทมีโรงงานผลิตตั้งอยู่ที่พุทธมณฑลสาย 4 โดยมีระบบการผลิต
2 ระบบ ได้แก่ ระบบหล่อแบบ (Casting) และระบบเครื่องรีด (Extrusion) ทั้งนี้ บริษัทฯ
สามารถแยกสายผลิตภัณฑ์ตามรายละเอียดดังนี้คือ

  3.1.1 แผ่นอะคริลิค (Acrylic)

บริษัทฯ ผลิตและจัดจำหน่ายแผ่นอะคริลิค และแผ่นอะคริลิค PMMA
ภายใต้เครื่องหมายการค้าของบริษัท ชื่อ “Moden Glas” นอกจากนี้ บริษัทฯ
ยังรับจ้างผลิตแผ่นอะคริลิค และแผ่นอะคริลิค PMMA ตามความต้องการของลูกค้า (Made to
Order) ภายใต้เครื่องหมายการค้าของลูกค้า

แผ่นอะคริลิค หรือ กระจกเทียม เป็นแผ่นพลาสติกเรียบ ใส โปร่งแสง ชนิด Thermoplastic
โดยมีคุณสมบัติพิเศษ คือ เมื่อได้รับความร้อนสูงจะอ่อนตัวลง สามารถดัดหรือขึ้นรูปเป็นแบบต่าง ๆ
ได้ และเมื่อเย็นตัวลงจะแข็งตัวและคงสภาพไว้ มีน้ำหนักเบา ทนแรงกระแทก และสามารถแกะสลัก
พ่นสี ระบาย หรือ ทำ SILK SCREEN เป็นรูปหรือลวดลายต่าง ๆ รวมทั้งสามารถใส่สีสรรต่าง ๆ
ตามความต้องการได้ แผ่นอะคริลิคเป็นสินค้าขั้นกลาง นิยมนำมาใช้แทนวัสดุธรรมชาติหลายชนิด เช่น
กระจก เหล็ก อลูมิเนียมและไม้อัด
แผ่นอะคริลิคสามารถเป็นวัตถุดิบที่ใช้ผลิตเครื่องใช้วัสดุอุปกรณ์ต่าง ๆ
ในงานตกแต่งบ้านและอาคารสำนักงานในการผลิตสุขภัณฑ์ต่าง ๆ
และในงานใช้สอยอเนกประสงค์ต่าง ๆ เช่น แผ่นลอนหลังคาบ้าน ตู้โชว์สินค้าและเฟอร์นิเจอร์ต่าง
ๆ แผ่นป้ายโฆษณา ตู้โทรศัพท์สาธารณะ และยังนำมาใช้ทำอ่างสุขภัณฑ์แทนเซรามิค เป็นต้น

บริษัทฯ สามารถผลิตแผ่นอะคริลิคที่มีความหนาบางของแผ่นอะคริลิคได้ตั้งแต่ 2-40 มิลลิเมตร
โดยความหนาที่นิยมใช้กันอยู่คือ 3 มิลลิเมตร
ขนาดมาตรฐานของแผ่นอะคริลิคที่บริษัทผลิตอยู่แยกตามตลาดเป้าหมายได้ ดังนี้ :

-   ตลาดในประเทศ ขนาดมาตรฐานที่นิยมใช้มี 2 ขนาด ได้แก่ ขนาด 4x6 และ 4x8 ตารางฟุต

-   ตลาดต่างประเทศ ขนาดมาตรฐานที่นิยมใช้มี 4 ขนาด ได้แก่ ขนาด 4x6 , 4x8 ตารางฟุต
    และ ขนาด 1x2 , 2x3 ตารางเมตร

  3.1.2 แผ่นเอบีเอส (Acrylonitrile Butadiene Styrene) และ แผ่นไฮอิมแพ็ค (High
  Impact Polystyrene)

บริษัทฯ รับจ้างผลิตแผ่นเอบีเอส และ แผ่นไฮอิมแพ็ค โดยรับจ้างผลิตตามคำสั่งซื้อจากลูกค้า (Made
to Order) ซึ่งจะเป็นผู้กำหนดลักษณะของสินค้า บริษัทฯ สามารถผลิตแผ่นเอบีเอส และ
แผ่นไฮอิมแพ็ค ที่มีหน้ากว้างตั้งแต่ 1-1.6 เมตร และมีความหนาตั้งแต่ 0.70 – 6.00 มิลลิเมตร
โดยอุตสาหกรรมของลูกค้าหลักของบริษัทฯ ได้แก่อุตสาหกรรมผลิตตู้เย็น

แผ่นเอบีเอส และแผ่นไฮอิมแพ็ค
เป็นสินค้าขั้นกลางซึ่งส่วนมากจะนำเป็นส่วนประกอบในการผลิตตู้เย็น แผ่นเอบีเอส
เป็นแผ่นพลาสติกเรียบ ขุ่น มีสีขาว ผลิตจากเม็ดพลาสติก Polymer ชนิด Acrylonitrile
Butadiene Styrene (เม็ด ABS) มีคุณสมบัติพิเศษ คือ เป็นพลาสติกที่มีผิวเงา มันวาว
สำหรับแผ่นไฮอิมแพ็คเป็นแผ่นพลาสติกเรียบ ขุ่น มีสีขาว ผลิตจากเม็ดพลาสติก Polymer ชนิด
High Impact Polystyrene ลักษณะคล้ายแผ่นเอบีเอสมาก ต่างกันเล็กน้อยในด้านคุณสมบัติพิเศษ
คือ ผิวพลาสติกมีลักษณะด้าน และมีความมันเงาน้อยกว่า แผ่นเอบีเอส

  3.1.3 MONOMER

บริษัทฯ ประกอบธุรกิจตัวกลางในการซื้อขาย MONOMER
ซึ่งเป็นวัตถุดิบที่เป็นส่วนประกอบที่สำคัญในการผลิต Polymer โดย MONOMER ที่บริษัทฯ จำหน่าย
ได้แก่ เมทธิล เมทาคริเลท (MMA) กรดเมทธาคริลิค (MAA) นอร์มาล ลิวธิล เมทธาคริเลท
(NBMA) และไอโซ บิวธิล เมทธาคริเลท (IBMA) โดยมีรายละเอียดดังนี้

  1) เมทธิล เมทาคริเลท (MMA) เป็นของเหลวใสไม่มีสี มีกลิ่นแสบฉุน ไม่ละลายน้ำ มีจุดเดือดที่
  100.5 องศาเซลเซียส, มีจุดเยือกแข็งที่ - 48 องศาเซลเซียส และมีจุดวาบไฟที่ 11.5
  องศาเซลเซียส (ทดสอบแบบแก้วปิด) มีความถ่วงจำเพาะ 0.949 ที่อุณหภูมิ 15.5
  องศาเซลเซียส ใช้เป็นวัตถุดิบในการผลิตแผ่นพลาสติกอะคริลิค, เม็ดพลาสติก PMMA และเรซิ่น
  เพื่อเป็นวัตถุดิบสำหรับการผลิตสีอุตสาหกรรม, สีพ่นรถยนต์ และสีทาบ้าน

  2) กรดเมทธาคริลิค (MAA) เป็นของเหลวใสไม่มีสี มีกลิ่นแสบฉุน ละลายน้ำได้ที่อุณหภูมิสูงกว่า
  17 องศาเซลเซียส, มีจุดเดือดที่ 160 องศาเซลเซียส , มีจุดเยือกแข็งที่ 15 องศาเซลเซียส
  และมีจุดวาบไฟที่ 67 องศาเซลเซียส (ทดสอบแบบแก้วปิด), มีความถ่วงจำเพาะ 1.018
  ที่อุณหภูมิ 20 องศาเซลเซียส ใช้เป็นวัตถุดิบในการผลิตเรซิ่น
  เพื่อเป็นวัตถุดิบสำหรับการผลิตสีอุตสาหกรรม สีพ่นรถยนต์ และสีทาบ้าน

  3) นอร์มาล บิวธิล เมทธาคริเลท (NBMA) เป็นของเหลวใสไม่มีสี อาจมีสีเหลืองอ่อนบางครั้ง
  มีกลิ่น เฉพาะตัว ไม่ละลายน้ำ มีจุดเดือดที่ 163 – 164 องศาเซลเซียส , มีจุดเยือกแข็งที่ -
  71 องศาเซลเซียส และมีจุดวาบไฟที่ 49 องศาเซลเซียส (ทดสอบแบบแก้วปิด ),
  มีความถ่วงจำเพาะ 0.901 ที่อุณหภูมิ 15.5 องศาเซลเซียส ใช้เป็นวัตถุดิบในการผลิตเรซิ่น
  เพื่อเป็นวัตถุดิบสำหรับสีอุตสาหกรรม, สีพ่นรถยนต์ และสีทาบ้าน

  4) ไอโซ บิวธิล เมทธาคริเลท (IBMA) เป็นของเหลวใสไม่มีสี มีกลิ่น เฉพาะตัว ไม่ละลายน้ำ
  มีจุดเดือดที่ 155 องศาเซลเซียส , มีจุดเยือกแข็งที่ - 34 องศาเซลเซียส และมีจุดวาบไฟที่
  35 องศาเซลเซียส (ทดสอบแบบแก้วปิด), มีความถ่วงจำเพาะ 0.896 ที่อุณหภูมิ 15.5
  องศาเซลเซียส ใช้เป็นวัตถุดิบในการผลิตเรซิ่น เพื่อเป็นวัตถุดิบสำหรับสีอุตสาหกรรม,
  สีพ่นรถยนต์ และสีทาบ้าน

  3.2 การตลาดและภาวะการแข่งขัน

  3.2.1 กลยุทธ์ทางการตลาดและการแข่งขัน

1.  การตลาด

-   กลยุทธ์การแข่งขัน

-   แผ่นอะคริลิค

บริษัทฯ ได้พยายามรักษาจุดเด่นของผลิตภัณฑ์ ซึ่งเน้นเรื่องคุณภาพและมาตรฐานของสินค้า
โดยบริษัทฯ ได้ร่วมกับ Lucite International ซึ่งเป็นผู้ถือหุ้นใหญ่
เพื่อพัฒนาให้แผ่นอะคริลิคมีความแข็งแรง ทนทานต่อแรงกระแทก
และมีความยืดหยุ่นในการนำไปขึ้นรูปสูง
เพื่อให้สามารถตอบสนองความต้องการของลูกค้าทั้งในและต่างประเทศ
โดยกลุ่มลูกค้าหลักของบริษัทฯ ที่เป็นลูกค้าในประเทศ เป็น ลูกค้าตลาดบน (High grade
acrylic sheet) และลูกค้าต่างประเทศเป็นลูกค้าตลาดกลาง (Medium grade acrylic
sheet) ในปัจจุบัน บริษัทฯ มีมาตรฐานการควบคุมสินค้า (Product Quality Control)
ก่อนส่งสินค้าให้กับลูกค้าเพื่อให้มั่นใจว่าลูกค้าจะได้รับสินค้าตามคุณภาพที่ต้องการ โดยบริษัทฯ
ได้รับการรับรองมาตรฐาน ISO 9001 : 2000 จาก RWTUV นอกจากนี้ บริษัทฯ
ยังเน้นความสัมพันธ์ที่ดีกับลูกค้า คุณภาพของบริการ และความตรงต่อเวลาในการส่งสินค้า
โดยบริษัทฯ สามารถบริหารการผลิตและกำลังการผลิตสำรอง
เพื่อให้สามารถผลิตและจัดส่งสินค้าให้ทันตรงต่อเวลา

-   แผ่นเอบีเอส และแผ่นไฮอิมแพ็ค

บริษัทฯ ยังคงเน้นคุณภาพและมาตรฐานของการผลิตแผ่นเอบีเอส และแผ่นไฮอิมแพ็ค เช่นเดียวกับ

แผ่นอะคริลิค แต่เนื่องจากแผ่นเอบีเอส และแผ่นไฮอิมแพ็คเป็นสินค้าที่บริษัทรับจ้างผลิต ดังนั้นบริษัทฯ
จึงมีนโยบายผลิตสินค้าตามคุณภาพและมาตรฐานตามความต้องการของลูกค้าในแต่ละราย ทั้งนี้
บริษัทฯ ยังคงเน้นความสัมพันธ์ที่ดีกับลูกค้า คุณภาพของบริการ และความตรงต่อเวลาในการส่งสินค้า
เช่นเดียวกันกับกลยุทธ์ทางการตลาดของ

แผ่นอะคริลิค

-   MONOMER

บริษัทฯ จัดหาวัตถุดิบและจัดส่งโดยเน้นความตรงต่อเวลาในการจัดส่ง และคุณภาพของ
สินค้าให้เป็นไปตามมาตรฐานตามที่ลูกค้ากำหนด

-   จุดเด่น

บริษัทฯ ดำเนินธุรกิจด้วยความเชี่ยวชาญและมีประสบการณ์ในอุตสาหกรรมการผลิตแผ่น อะคริลิค
แผ่น เอบีเอส แผ่นไฮอิมแพ็ค เป็นระยะเวลานาน บริษัทฯ
ได้รับความวางใจและเป็นที่ยอมรับจากลูกค้าตลอดมา ทั้งนี้ บริษัทฯ มีข้อได้เปรียบในการแข่งขัน
(Competitive Advantage) ดังนี้

1)  การควบคุมคุณภาพของสินค้า (Product Quality)

  บริษัทฯ มีนโยบายการผลิตสินค้าที่มีคุณภาพและมาตรฐานตรงความต้องการของลูกค้า
  การบริการที่เป็นมาตรฐาน และความตรงต่อเวลาในการขนส่งสินค้า

-   การพัฒนาคุณภาพของสินค้า : บริษัทฯ
    ได้พัฒนาคุณภาพสินค้าและผลิตสินค้าใหม่และนำเสนอต่อตลาดอย่างต่อเนื่อง ทั้งนี้บริษัทฯ
    ได้รับการถ่ายทอดความรู้และเทคโนโลยีการผลิตใหม่ ๆ จาก Lucite International
    ซึ่งเป็นผู้ผลิตและจำหน่ายเคมีภัณฑ์ซึ่งเป็นที่รู้จักทั่วโลก

-   การควบคุมและตรวจสอบคุณภาพของสินค้า : บริษัทฯ
    ยังมีการกำหนดการตรวจสอบคุณภาพของสินค้า โดยบริษัทฯ มีระบบตรวจสอบคุณภาพที่สมบูรณ์
    ซึ่งได้แก่ ระบบตรวจสอบ Tensile Strength Test
    เพื่อตรวจสอบคุณภาพเกี่ยวกับความทนทานต่อแรงดึงและความสามารถในการรับน้ำหนัก
    ระบบตรวจสอบความหนา-บาง ระบบตรวจสอบปฏิกิริยาทางเคมี
    ระบบทดสอบความคงทนและอายุการใช้งาน
    และระบบตรวจสอบและเปรียบเทียบสีจากต้นแบบสีก่อนการผลิต

-   ด้านระบบจัดการ : บริษัทฯ ได้พัฒนาระบบการจัดการการผลิต
    โดยเริ่มตั้งแต่การคัดเลือกผู้ขาย การจัดสรรวัตถุดิบ การตรวจสอบคุณภาพวัตถุดิบ
    ตลอดจนขั้นตอนการคัดเลือกผู้ขาย การจัดสรรวัตถุดิบ การตรวจสอบคุณภาพวัตถุดิบ
    ตลอดจนขั้นตอนการผลิตและบริการ ทั้งนี้
    จากการจัดการที่มีประสิทธิภาพดังกล่าวส่งผลให้บริษัทสามารถผลิตสินค้าที่มีคุณภาพและจัดส่งสินค้าได้ตามเวลาที่กำหนด

2)  การควบคุมต้นทุนการผลิตและลดต้นทุนการผลิต (Productivity Improvement and
    Costdown)

  บริษัทฯได้ดำเนินการเพิ่มผลผลิตโดยการวางมาตรการในการปรับปรุงขบวนการผลิตและเพิ่มประสิทธิภาพในการทำงานของพนักงาน
  รวมทั้งกำหนดวิธีการและขั้นตอนในการปรับปรุงเพิ่มประสิทธิผลของเครื่องจักรที่ใช้ในการผลิต
  ให้มีผลผลิตที่เพิ่มขึ้นและมีค่าใช้จ่ายในการผลิตต่อหน่วยที่ลดลง
  อีกทั้งได้จัดทีมงานในการกำหนดกลยุทธ์และเป้าหมายในการลดความสูญเสีย
  และลดค่าใช้จ่ายทั้งในส่วนของการผลิตและบริการโดยไม่มีผลกระทบต่อคุณภาพสินค้าและบริการแต่อย่างใด

3)  ความสัมพันธ์กับลูกค้า (Customer Relationship)

  เนื่องจากลูกค้าของบริษัทฯ เกือบทั้งหมดเป็นลูกค้ารายใหญ่ ดังนั้น บริษัทฯ
  จึงมีนโยบายเน้นรักษาความสัมพันธ์กับลูกค้า เพื่อให้บริษัทฯ
  สามารถขายสินค้าและให้บริการที่สอดคล้องกับความต้องการของลูกค้า

4)  ช่องทางการจัดจำหน่าย (Distribution Channel)

  บริษัทฯ มีตัวแทนจำหน่ายที่มีความสัมพันธ์กับบริษัทฯ เป็นระยะนานกว่า 10 ปี ทั้งนี้ บริษัทฯ
  สามารถจำหน่ายสินค้าส่วนใหญ่ ทุกประเภทผ่านตัวแทนจำหน่ายซึ่งมีจำนวน 6 ราย

5)  ด้านความปลอดภัย อาชีวอนามัยและสิ่งแวดล้อม (Safety, Health, and Environment)

  บริษัท ฯ ได้รับประกาศนียบัตร เกียรติภาพต่างๆ มากมายทั้งจากหน่วยงานรัฐ และเอกชน เช่น
  ได้รับรางวัล National Award of the year 1999 : The Best operation in
  Safety Health and Enviroment management,TIS18001 เป็นต้น

-   ลักษณะลูกค้า

ลูกค้าของบริษัทฯ โดยส่วนใหญ่ เป็นผู้ผลิตป้ายโฆษณา โป๊ะ โคมไฟ เครื่องเขียน บรรจุภัณฑ์ สุขภัณฑ์
และตู้เย็น โดยสินค้าที่ลูกค้าสั่งซื้อจากบริษัทฯ ทั้งหมด จะนำไปเป็นวัตถุดิบ
หรือส่วนประกอบในการผลิตสินค้าสำเร็จรูปต่อไป

บริษัทฯ มีความสัมพันธ์ที่ดีกับกลุ่มลูกค้ารายใหญ่
และกลุ่มลูกค้ารายย่อยทั้งกลุ่มลูกค้าที่สั่งซื้อสินค้าโดยตรงจากบริษัทฯ
และลูกค้าที่ซื้อสินค้าจากตัวแทนของบริษัทฯ ทั้งนี้ บริษัทฯ มีนโยบายรักษาความสัมพันธ์ที่ดีต่อลูกค้า
โดยเน้นคุณภาพสินค้าที่มีความทนทานและได้มาตรฐาน และความตรงต่อเวลาในการส่งสินค้า
ตามที่ได้กล่าวมาแล้วในเรื่องกลยุทธ์ทางการตลาด ในปี 2545 บริษัทฯ
ไม่มีลูกค้ารายใดซื้อสินค้าเกินร้อยละ 10 ของยอดทั้งหมด

-   กลุ่มลูกค้าเป้าหมาย

กลุ่มลูกค้าเป้าหมายสามารถแบ่งเป็น 2 กลุ่มหลัก ได้แก่ ลูกค้าในประเทศ และลูกค้าต่างประเทศ 

  ลูกค้าในประเทศ ได้แก่ ลูกค้าเอเย่นต์ ซึ่งเป็นตัวแทนขายส่งของบริษัทลูกค้าประเภท
  อุตสาหกรรมแปรรูปพลาสติกอะคริลิค อุตสาหกรรมผลิตสินค้า เช่น อุตสาหกรรมทำแผ่นป้ายโฆษณา
  ทำโป๊ะไฟ อุตสาหกรรมผลิตสุขภัณฑ์ อ่างอาบน้ำ อ่างล้างหน้า ที่รองชักโครก
  อุตสาหกรรมทำวัสดุก่อสร้าง เช่น ฉากกั้นห้อง แผ่นลอนหลังคาชนิดใส ผนังข้างบันไดเลื่อน
  โคมพลาสติกใส อุตสาหกรรมผลิตตู้เย็น อุตสาหกรรมผลิตเครื่องเขียน และ
  อุตสาหกรรมผลิตกล่องบรรจุภัณฑ์

  ลูกค้าต่างประเทศ ได้แก่ ตัวแทนจำหน่ายในแต่ละประเทศ
  ซึ่งมีลักษณะเป็นผู้นำเข้าและผู้จำหน่ายแผ่นอะคริลิค

-   การจำหน่ายและช่องทางการจำหน่าย

  การจำหน่ายและช่องทางการจำหน่ายของบริษัทฯ สามารถแบ่งเป็น 2 กลุ่ม คือ กลุ่มผู้ใช้
  และตัวแทนจำหน่ายโดยมีรายละเอียดตามตารางแสดงยอดขายผ่านช่องทางจำหน่ายดังนี้

ตารางแสดงยอดขายผ่านช่องทางจำหน่าย

หน่วย : ล้านบาท

+--------------------+-------+-------+-------+-------+-------+-------+
| ช่องทางการจำหน่าย    | 2543  |       | 2544  |       | 2545  |       |
+--------------------+-------+-------+-------+-------+-------+-------+
|                    | ย     | ร้อยละ | ย     | ร้อยละ | ย     | ร้อยละ |
|                    | อดขาย |       | อดขาย |       | อดขาย |       |
+--------------------+-------+-------+-------+-------+-------+-------+
|   กลุ่มผู้ใช้           | 6     | 84.75 | 7     | 89.88 | 6     | 84.54 |
|                    | 11.09 |       | 73.48 |       | 97.69 |       |
+--------------------+-------+-------+-------+-------+-------+-------+
|   ตัวแทนจำหน่าย      | 1     | 15.25 | 87.06 | 10.12 | 1     | 15.46 |
|                    | 09.93 |       |       |       | 27.57 |       |
+--------------------+-------+-------+-------+-------+-------+-------+
|   รวม              | 7     | 1     | 8     | 1     | 8     | 1     |
|                    | 21.02 | 00.00 | 60.54 | 00.00 | 25.26 | 00.00 |
+--------------------+-------+-------+-------+-------+-------+-------+

-   วิธีกระจายสินค้า

-   สามารถสั่งซื้อสินค้าจากบริษัท

  สำนักงานฝ่ายขาย

  ตั้งอยู่เลขที่ 134/5 ถนนกรุงธนบุรี

  แขวงคลองต้นไทร เขตคลองสาน

  กรุงเทพฯ 10600

  โทร. 662 8608765 – 6

  แฟกซ์ 662 8608762, 8609106

ทั้งนี้ ลูกค้าที่สนใจสินค้าของบริษัทฯ ยังสามารถดูรายละเอียดของสินค้าที่แสดงไว้ใน web page
www.thaipolyacrylic.com

สัดส่วนการขายในประเทศและต่างประเทศ

  หน่วย : ล้านบาท

+-------------+------+------+------+------+------+------+---------+
|             | 2543 |      | 2544 |      | 2545 |      | กล      |
|             |      |      |      |      |      |      | ุ่มประเทศ |
|             |      |      |      |      |      |      |         |
|             |      |      |      |      |      |      | ลูกค้า    |
+-------------+------+------+------+------+------+------+---------+
|             | ยอ   | ร    | ยอ   | ร    | ยอ   | ร    |         |
|             | ดขาย | ้อยละ | ดขาย | ้อยละ | ดขาย | ้อยละ |         |
+-------------+------+------+------+------+------+------+---------+
|   ล         | 47   | 6    | 60   | 6    | 61   | 7    |         |
| ูกค้าในประเทศ | 9.35 | 6.48 | 2.20 | 9.98 | 5.13 | 4.54 |         |
+-------------+------+------+------+------+------+------+---------+
|   ลูก        | 24   | 3    | 25   | 30.2 | 21   | 2    | เอเชีย   |
| ค้าต่างประเทศ | 1.67 | 3.52 | 8.34 |      | 0.13 | 5.46 |         |
+-------------+------+------+------+------+------+------+---------+
|   รวม       | 72   | 10   | 86   | 10   | 82   | 10   |         |
|             | 1.02 | 0.00 | 0.54 | 0.00 | 5.26 | 0.00 |         |
+-------------+------+------+------+------+------+------+---------+

2.  ภาวะอุตสาหกรรมและการแข่งขัน

-   ภาวะอุตสาหกรรมและภาวะการแข่งขันโดยรวม

-   อุตสาหกรรมอะคริลิค

ลักษณะทั่วไปของอุตสาหกรรมและภาพอุตสาหกรรม

แผ่นอะคริลิคเป็นสินค้าขั้นกลาง เป็นส่วนประกอบสำคัญในการผลิตสินค้าต่อเนื่องได้แก่
แผ่นป้ายโฆษณา ทำโป๊ะไฟ อ่างอาบน้ำ อ่างล้างหน้า ที่รองชักโครก ฉากกั้นห้อง
แผ่นลอนหลังคาชนิดใส ผนังข้างบันไดเลื่อน และโคมพลาสติกใส โดยมีน้ำยา MMA และเม็ดพลาสติก
PMMA เป็นวัตถุดิบที่สำคัญในการผลิต ดังนั้น
อุตสาหกรรมผลิตแผ่นอะคริลิคจึงขึ้นอยู่กับความต้องการของแผ่นอะคริลิคของอุตสาหกรรมต่อเนื่อง
และความต้องการและปริมาณน้ำยา MMA และเม็ดพลาสติก PMMA ของตลาดโลก

ปริมาณการบริโภคแผ่นอะคริลิค จะขึ้นอยู่กับอุตสาหกรรมต่อเนื่อง ได้แก่อุตสาหกรรมวัสดุก่อสร้าง
และอุตสาหกรรมโฆษณาเป็นหลัก
ซึ่งอุตสาหกรรมทั้งสองนี้จะแปรผันโดยตรงกับภาวะเศรษฐกิจภายของประเทศ กล่าวคือ
หากอุตสาหกรรมต่อเนื่องของแผ่นขยายตัว ความต้องการแผ่นอะคริลิคก็จะขยายตัวด้วย ในปี 2545
การขยายตัวของอุตสาหกรรมวัสดุก่อสร้างซึ่งเป็นอุตสาหกรรมต่อเนื่องหลักของอุตสาหกรรมอะคริลิคขยายตัวร้อยละ
13.4 %

จากปัจจัยการขยายตัวของอุตสาหกรรมต่อเนื่องหลัก ส่งผลให้บริษัทฯ สามารถขยายยอดขายแผ่น
อะคริลิค ในอัตราร้อยละ 4.17%

สินค้าทดแทนแผ่นอะคริลิค

สินค้าทดแทนแผ่นอะคริลิค ได้แก่ สติ๊กเกอร์ แผ่นพลาสติก และกระจก
สินค้าทดแทนดังกล่าวมีราคาต่ำกว่าเมื่อเปรียบเทียบกับราคาแผ่นอะคริลิค อย่างไรก็ตาม
แผ่นอะคริลิคยังคงได้รับความนิยมจากผู้ผลิตสินค้าที่ใช้แผ่นอะคริลิคเป็นส่วนประกอบ
เนื่องจากแผ่นอะคริลิคมีคุณสมบัติพิเศษ ได้แก่

-   มีความทนทานและสามารถทนแรงกระแทกได้ดีกว่ากระจก

-   สามารถดัดหรือขึ้นรูปตามที่ต้องการ

-   สามารถกำหนดสีของแผ่นอะคริลิค โดยสีในเนื้ออะคริลิคจะไม่ซีด

-   มีความใสและแสงสามารถส่องผ่านได้ดีกว่าแผ่นพลาสติกชนิดอื่น

ลักษณะเฉพาะตัวของอุตสาหกรรม

สภาพตลาดของอุตสาหกรรมผลิตแผ่นอะคริลิคเป็นตลาดที่มีผู้ผลิตน้อยราย
จำนวนลูกค้าและผู้ขายวัตถุดิบมีน้อยรายและมีขนาดใหญ่ ใช้เงินทุนในการผลิตสูง (Capital
Intensive) และมีปริมาณการผลิตเพื่อคุ้มทุนสูง
นอกจากนี้อุตสาหกรรมอะคริลิคเป็นอุตสาหกรรมที่มีการพัฒนาคุณสมบัติแผ่นอะคริลิคตลอดเวลา
เพื่อให้เหมาะสมกับความต้องการของอุตสาหกรรมต่อเนื่องที่เปลี่ยนไป
ดังนั้นการถ่ายทอดเทคโนโลยีในการผลิตแผ่นอะคริลิคจึงมีความสำคัญในการพัฒนาคุณภาพของแผ่นอะคริลิค
ปัจจุบันประเทศผู้นำและเป็นประเทศที่เป็นแหล่งเทคโนโลยีการผลิตแผ่นอะคริลิคได้แก่ ญี่ปุ่น อังกฤษ
และไต้หวัน

ภาวะการแข่งขัน

อุตสาหกรรมผลิตแผ่นอะคริลิค สามารถแบ่งสินค้าออกเป็น 3 ตลาด คือ ตลาดบน ตลาดกลาง
ตลาดล่าง โดยแผ่นอะคริลิคที่ขายในตลาดดังกล่าวจะมีคุณสมบัติและคุณภาพที่แตกต่างกัน
ซึ่งต้องสอดคล้องวัตถุประสงค์ในการใช้แผ่นอะคริลิค

ในปี 2545 แม้ว่าอุตสาหกรรมผลิตอะคริลิคจะมีอัตราการขยายตัวสูง
อย่างไรก็ตามภาวะการแข่งขันในอุตสาหกรรมผลิตอะคริลิคมีการแข่งขันยังคงรุนแรง
โดยมีสาเหตุจากปริมาณผลผลิตแผ่นอะคริลิคสูงกว่าปริมาณความต้องการในตลาด (Over Supply)
ผู้ประกอบการผลิตแผ่นอะคริลิคยังคงใช้นโยบายราคาเป็นกลยุทธ์การแข่งขัน
โดยเฉพาะในตลาดกลางและตลาดล่างซึ่งผลิตแผ่นอะคริลิคสำหรับงานแปรรูป เป็นต้น

ปัจจุบัน ผู้ผลิตแผ่นอะคริลิคในประเทศที่เป็นรายใหญ่มีประมาณ 5 ราย
แบ่งเป็นผู้ผลิตแผ่นอะคริลิคสำหรับตลาดบนจำนวนประมาณ 2 ราย
ผู้ผลิตแผ่นอะคริลิคสำหรับตลาดกลาง และผู้ผลิตแผ่นอะคริลิคสำหรับตลาดล่างจำนวนประมาณ 3 ราย

สำหรับภาวะการแข่งขันของบริษัทฯ ในอุตสาหกรรมผลิตแผ่นอะคริลิคไม่รุนแรงนัก
เนื่องจากสินค้าของบริษัทฯ เป็นสินค้า premium และแข่งขันกันในตลาดกลางถึงตลาดบน
ซึ่งมีคู่แข่งขันน้อยรายและเน้นเรื่องของคุณภาพของสินค้าเป็นหลัก นอกจากนี้ บริษัทฯ
ยังเพิ่มศักยภาพการแข่งขัน โดยบริษัทฯ
ได้วางนโยบายหลักในการพัฒนาคุณภาพของสินค้าตลอดเวลาเพื่อให้สินค้ามีคุณสมบัติและมีคุณภาพสอดคล้องกับความต้องการของลูกค้า
ทั้งนี้ บริษัทฯ ได้กำหนดให้ฝ่ายผลิตรักษาคุณภาพของแผ่นอะคริลิค
โดยต้องมีความทนต่อแรงกระแทกสูง ความเหนียวและยืดหยุ่นในการขึ้นรูปเป็นสินค้าขั้นปลาย
ความคงทนของสีสัน และความใสและไร้ตำหนิของแผ่น นอกจากนี้บริษัทฯ
มีระบบตรวจสอบคุณภาพสินค้าเพื่อให้สินค้าของบริษัทมีคุณภาพตามมาตรฐานที่กำหนด
และมีมาตรฐานสากล

แนวโน้มภาวะอุตสากรรมและการแข่งขันในอนาคต

สำหรับภาวะอุตสาหกรรมยังคงมีแนวโน้มขยายตัวตามการขยายตัวของอุตสาหกรรมต่อเนื่องและเศรษฐกิจภายในประเทศ
อย่างไรก็ตาม เนื่องจาก แผ่นอะคริลิคที่ผลิตมีปริมาณสูง
เกินกว่าความต้องการของตลาดภายในประเทศ ดังนั้น
จึงส่งผลต่อเนื่องให้แนวโน้มการแข่งขันของตลาดภายในประเทศยังคงมีความรุนแรง
สำหรับแนวโน้มการเพิ่มขึ้นของผู้ผลิตอะคริลิครายใหม่มีไม่สูงนัก
เนื่องจากข้อจำกัดของลักษณะอุตสาหกรรมเฉพาะ
ซึ่งจะส่งผลให้ผู้ประกอบการรายใหม่ต้องเร่งสร้างความสัมพันธ์ทั้งกับลูกค้า
และผู้ผลิตวัตถุดิบในการผลิต นอกจากนี้การผลิต และรวมถึงการผลิตมีปริมาณจุดคุ้มทุนสูง
ในขณะที่ปริมาณแผ่นอะคริลิคที่ผลิตยังสูงกว่าปริมาณความต้องการแผ่นอะคริลิค

สำหรับบริษัทฯ มีแผนการขยายตลาดทั้งในประเทศและต่างประเทศ
โดยยังคงเน้นการพัฒนาคุณภาพและการผลิตให้ได้สินค้าที่มาตรฐานสูงยิ่งขึ้น

-   อุตสาหกรรมอะคริลิค อุตสาหกรรมแผ่นเอบีเอส และแผ่นไฮอิมแพ็ค

ลักษณะทั่วไปของอุตสาหกรรมและภาพอุตสาหกรรม

แผ่นเอบีเอส และแผ่นไฮอิมแพ็คเป็นสินค้าขั้นกลาง
ซึ่งเป็นส่วนประกอบสำคัญในการผลิตสินค้าต่อเนื่องได้แก่ การผลิตตู้เย็น บรรจุภัณฑ์
และอุปกรณ์ประดับยนต์ เป็นต้น โดยมีวัตถุดิบหลักในการผลิตได้แก่เม็ดพลาสติก ABS และ HIPS

ภาวะอุตสาหกรรมการผลิตแผ่นเอบีเอส และแผ่นไฮอิมแพ็ค จะขึ้นอยู่กับอุตสาหกรรมต่อเนื่อง
โดยเฉพาะอุตสาหกรรมผลิตตู้เย็น ณ ไตรมาส 3 ปี 2545
อุสาหกรรมผลิตตู้เย็นขยายตัวประมาณร้อยละ 21 การขยายตัวดังกล่าว
มีสาเหตุหลักมาจากความต้องการภายในประเทศเพิ่มขึ้น โดย ณ ไตรมาส 3 ปี 2545
ความต้องการตู้เย็นภายในประเทศเพิ่มขึ้นร้อยละ 15.4 นอกจากนี้ เม็ดพลาสติก Polymer
ซึ่งเป็นวัตถุดิบหลักในการผลิตแผ่นเอบีเอส และแผ่นไฮอิมแพ็ค
มีปริมาณผลผลิตภายในประเทศและผลผลิตตลาดโลกสูงกว่าปริมาณความต้องการภายในประเทศ
(Over Supply) ส่งผลให้ไม่มีปัญหาในการจัดหาวัตถุดิบที่ใช้ในการผลิต

จากปัจจัยการขยายตัวของอุตสาหกรรมต่อเนื่องหลัก
กอร์ปกับภาวะล้นตลาดของปริมาณผลผลิตวัตถุดิบหลักของแผ่นเอบีเอส และแผ่นไฮอิมแพ็ค
ส่งผลให้บริษัทฯ สามารถขยายยอดขายในอัตราร้อยละ 16.4 และ 5.94 ตามลำดับ

ลักษณะเฉพาะตัวของอุตสาหกรรม

สภาพตลาดของอุตสาหกรรมผลิตแผ่นเอบีเอส และแผ่นไฮอิมแพ็ค
เป็นตลาดที่มีจำนวนลูกค้าและผู้ขายวัตถุดิบมีน้อยรายและมีขนาดใหญ่ ใช้เงินทุนในการผลิตสูง
(Capital Intensive) และปริมาณการผลิตเพื่อคุ้มทุนสูง โดยอุตสาหกรรมต่อเนื่องหลักได้แก่
อุตสาหกรรมผลิตตู้เย็น ปัจจุบันบริษัทฯ
เป็นผู้นำตลาดโดยมีสัดส่วนการตลาดในอุตสาหกรรมตู้เย็นประมาณร้อยละ 30

ภาวะการแข่งขัน

สำหรับภาวะการแข่งขันในอุตสาหกรรมผลิตแผ่นเอบีเอส และแผ่นไฮอิมแพ็ค
สำหรับเป็นวัตถุดิบในอุตสาหกรรมผลิตตู้เย็นไม่รุนแรงมากนัก ผู้ผลิตแผ่นเอบีเอส
และแผ่นไฮอิมแพ็ครายใหญ่ที่สุดได้แก่ผู้ผลิตตู้เย็น sanyo ซึ่งผลิตแผ่นเอบีเอส
และแผ่นไฮอิมแพ็คเพื่อใช้ประกอบตู้เย็นของบริษัทเอง
ในส่วนผู้ผลิตตู้เย็นที่เหลือส่วนใหญ่เป็นลูกค้าของบริษัทฯ ลักษณะการสั่งซื้อแผ่นเอบีเอส
และแผ่นไฮอิมแพ็ค เป็นลักษณะการจ้างผลิต ดังนั้นบริษัทฯ จะมีส่วนต่างกำไรที่คงที่ ในปี บริษัทฯ
ในปี 2545 บริษัทมีสัดส่วนการตลาด (ไม่รวม sanyo) ในอัตราร้อยละ

60

สำหรับแนวโน้มการแข่งขันในตลาดผลิตแผ่นเอบีเอส และแผ่นไฮอิมแพ็คของบริษัทฯ ไม่รุนแรงนัก
เนื่องจากเป็นตลาดที่มีผู้ผลิตและจำนวนลูกค้าน้อยราย โดยอัตราการขยายตัวการผลิตเอบีเอส
และแผ่นไฮอิมแพ็คของบริษัทฯ จะขึ้นอยู่กับการขยายตัวของอุตสาหกรรมตู้เย็น
ซึ่งมีแนวโน้มการขยายตัวอย่างต่อเนื่อง เนื่องจากผู้ผลิตตู้เย็นในประเทศญี่ปุ่น
ได้วางแนวทางใช้ประเทศไทยผลิตตู้เย็นเพื่อส่งออกไปยังตลาดโลก
อีกทั้งความต้องการภายในประเทศยังมีอัตราการขยายตัวในระดับสูง

-   อุตสาหกรรม MONOMER

MONOMER เป็นสินค้าขั้นกลาง ซึ่งเป็นวัตถุดิบในการผลิตส่วนประกอบในการผลิต Polymer
เพื่อนำไปผลิตสินค้าต่อเนื่อง โดยอุตสาหกรรมต่อเนื่องสำคัญ ได้แก่ อุตสาหกรรมอสังหาริมทรัพย์
และอุตสาหกรรมผลิตรถยนต์ ดังนั้น การเติบโตของตลาด MONOMER
จึงขึ้นอยู่กับภาวะตลาดของอสังหาริมทรัพย์ และรถยนต์

สภาพตลาดของอุตสาหกรรมการขาย MONOMER เป็นตลาดที่จำกัดจำนวนลูกค้า ในขณะที่ผู้จัดจำหน่าย
MONOER มีจำนวนมาก ส่งผลให้การแข่งขันในตลาด MONOMER ค่อนข้างรุนแรง
สำหรับแนวโน้มการแข่งขันในอุตสาหกรรมนี้มีแนวโน้มไม่รุนแรงมากนัก
เนื่องจากอุตสาหกรรมต่อเนื่องเป็นอุตสาหกรรมที่มีแนวโน้มการเติบโตสูง
ทั้งนี้อุตสาหกรรมนี้จะมีอัตราการขยายตัวสัมพันธ์ทางตรงกับภาวะเศรษฐกิจของประเทศ

3.  การจัดหาผลิตภัณฑ์และบริการ

-   การจัดหาผลิตภัณฑ์

-   การผลิต

ปัจจุบัน บริษัทมีโรงงานผลิตสินค้า 1 โรงงาน ตั้งอยู่ที่ สำนักงานใหญ่เลขที่ 60-61 หมู่ 9
ถนนพุทธมณฑล สาย 4 ตำบลกระทุ่มล้ม อำเภอสามพราน จังหวัด นครปฐม 73220
แบ่งกระบวนการผลิตออกเป็น 2 ระบบ ตามขบวนการผลิต ได้แก่ ระบบหล่อแบบ (Casting) และ
ระบบเครื่องรีด (Extrusion) โดยมีกำลังการผลิตและปริมาณการผลิตจริง ดังนี้

-   กำลังการผลิตและปริมาณการผลิต

  --------------------------------- ------------ ------------ ------------
                                    2543         2544         2545

  กำลังการผลิตเต็มที่ (ตัน/ปี)                                       

  - แผ่นอะคริลิค                       6,500        7,000        7,500

  - แผ่น ABS, HIPS และ PMMA , PS     4,800        4,800        4,800

  - ตาข่ายพลาสติก,แผ่น PP และ PP       1,700        1,700        1,700
  Profile                                                     

  ปริมาณการผลิตจริง (ตัน/ปี)                                       

  - แผ่นอะคริลิค                       5,662        4,895        5,380

  - แผ่น ABS, HIPS และ PMMA, PS      2,980        3,757        3,991

  - ตาข่ายพลาสติกและแผ่น PP            966          1,048        1,471

  การใช้กำลังการผลิต (%)                                         

  - แผ่นอะคริลิค                       87.11        69.93        71.73

  - แผ่น ABS, HIPS และ PMMA, PS      62.08        78.27        83.15

  - ตาข่ายพลาสติกและแผ่น PP            56.82        61.65        86.53

  ปริมาณเพิ่มของปริมาณการผลิต (%)                                  

  - แผ่นอะคริลิค                       15.53        (13.55)      9.91

  - แผ่น ABS, HIPS และ PMMA, PS      43.41        26.07        6.23

  - ตาข่ายพลาสติกและแผ่น PP            18.42        8.49         40.36
  --------------------------------- ------------ ------------ ------------

-   นโยบายการผลิตที่สำคัญ

  บริษัทได้ดำเนินนโยบายการผลิต ในหัวข้อหลักที่สำคัญ ดังนี้

1)  การวางเป้าหมาย (Target) ของการผลิต เช่น ปริมาณการผลิตของแต่ละผลิตภัณฑ์
    เปอร์เซ็นต์การสูญเสียการใช้วัตถุดิบที่เหมาะสมและการเพิ่มประสิทธิภาพในการผลิต เป็นต้น

2)  การปรับปรุงเครื่องมือและอุปกรณ์ เพื่อที่จะลดเปอร์เซ็นต์การสูญเสียในระหว่างการผลิตลง
    และปรับปรุงคุณภาพสินค้าให้ได้มาตรฐานเป็นที่ยอมรับของลูกค้า ทั้งในประเทศและต่างประเทศ

3)  การจัดทำแผนงานเพื่อลดต้นทุนการผลิต (Cost Saving) เช่น การปรับปรุงสูตรการผลิต
    แผนงานในการผลิต เป็นต้น เพื่อปรับปรุงต้นทุนในการผลิตให้ลดลง
    ซึ่งจะทำให้สามารถแข่งขันในตลาดได้

4)  การเพิ่มศักยภาพในการพัฒนาผลิตภัณฑ์ใหม่ เพื่อให้สอดคล้องกับความต้องการตลาด เช่น
    การวางแผนในการทดลองผลิตแผ่นอะคริลิคที่สามารถทนต่อแรงกระแทกได้สูง
    รวมถึงการนำไปแปรรูปได้ดี เป็นต้น

5)  การพัฒนาบุคลากรมีการอบรมพนักงานอย่างต่อเนื่องเพื่อเพิ่มทักษะในการใช้เครื่องมือและอุปกรณ์
    ความรู้ในเรื่องกระบวนการผลิต ตลอดจนแนวทางในการแก้ปัญหาต่าง ๆ

-   การจัดหาวัตถุดิบ

รายละเอียดสัดส่วนการสั่งวัตถุดิบจากในประเทศและต่างประเทศ

หน่วย : ล้านบาท

+------------+--------+--------+--------+--------+--------+--------+
|            | 2543   |        | 2544   |        | 2545   |        |
+------------+--------+--------+--------+--------+--------+--------+
|            | ย      | ร้อยละ  | ย      | ร้อยละ  | ย      | ร้อยละ  |
|            | อดสั่งซื้อ |        | อดสั่งซื้อ |        | อดสั่งซื้อ |        |
+------------+--------+--------+--------+--------+--------+--------+
| ในประเทศ   | 442.95 | 91.91  | 471.61 | 78.54  | 391.51 | 69.57  |
|            |        |        |        |        |        |        |
| ต่างประเทศ  | 39.00  | 8.09   | 128.86 | 21.46  | 171.25 | 30.43  |
+------------+--------+--------+--------+--------+--------+--------+
| รวม        | 481.95 | 100.00 | 600.47 | 100.00 | 562.76 | 100.00 |
+------------+--------+--------+--------+--------+--------+--------+

-   แผ่นอะคริลิค

น้ำยาเอ็มเอ็มเอ (Methyl Methacrylate “น้ำยา MMA”)
เป็นวัตถุดิบที่เป็นผลพลอยได้มาจากขบวนการผลิตทาง อุตสาหกรรมปิโตรเคมี
ซึ่งเป็นวัตถุดิบหลักมากกว่าร้อยละ 90 ในการผลิตแผ่นอะคริลิค

ตั้งแต่ปี 2544 เป็นต้นมา บริษัทฯ มีนโยบายซื้อน้ำยา MMA จากบริษัท ไทยเอ็มเอ็มเอ จำกัด
(บริษัทฯ ในเครือปูนซีเมนต์ไทย) ซึ่งมีกำลังการผลิตประมาณ 5,000 เมตริกตันต่อเดือน
การเปลี่ยนแปลงนโยบายการจัดหาน้ำยา MMA ดังกล่าว ส่งผลให้บริษัทฯ
สามารถประหยัดต้นทุนในการเก็บสต็อกน้ำยา MMA และเพิ่มอัตราหมุนเวียนน้ำยา MMA
ซึ่งส่งผลให้บริษัทฯสามารถสำรองน้ำยา MMA ในปริมาณที่เหมาะสมสำหรับการผลิต นอกจากนี้บริษัทฯ
ยังสามารถลดค่าใช้จ่ายในการเช่า Tank สำหรับการเก็บน้ำยา MMA อีกด้วย

สำหรับราคาของน้ำยา MMA จะแปรผันตามปริมาณความต้องการ และปริมาณการผลิตน้ำยา MMA
นอกจากนี้ ราคาน้ำยา MMA ยังขึ้นอยู่กับราคาน้ำมันและก๊าซธรรมชาติ เนื่องจากน้ำยา MMA
เป็นผลพวงจากอุตสาหกรรมปิโตรเคมี (By-product) สำหรับราคาน้ำยา MMA ที่บริษัทฯ
ซื้อจากบริษัท ไทยเอ็มเอ็มเอ จำกัด เป็นราคาตกลงกันในแต่ละเดือน
กับบริษัทแม่ของบริษัทผู้ผลิตน้ำยา MMA ในประเทศไทย

วัตถุดิบทดแทน

ปัจจุบัน การผลิตน้ำยา MMA ยังมีปริมาณสูงกว่าความต้องการใช้น้ำยา MMA ดังนั้น หากบริษัทฯ
ไม่สามารถซื้อน้ำยา MMA จาก บริษัท ไทยเอ็มเอ็มเอ จำกัด บริษัทฯ
สามารถซื้อจากผู้ผลิตอื่นในประเทศหรือสามารถสั่งซื้อน้ำยาจากบริษัทตัวแทนนำเข้าน้ำยาในประเทศรายอื่นๆ
ได้

-   แผ่นเอบีเอส และไฮอิมแพ็ค

วัตถุดิบที่ใช้ในการผลิต เป็นเม็ดพลาสติกในตระกูล STYRENE บริษัทฯ มีนโยบายซื้อเม็ดพลาสติก
ABS จากตัวแทนนำเข้าในประเทศไทยซึ่งนำเข้าจากประเทศญี่ปุ่นและเกาหลีเป็นสำคัญ
เนื่องจากลูกค้าของบริษัทฯ ส่วนใหญ่เป็นบริษัทของประเทศญี่ปุ่น หรือมีการร่วมลงทุนจากประเทศญี่ปุ่น
และต้องการแผ่น ABS ที่มีคุณภาพสูง ส่งผลให้บริษัทฯ ต้องซื้อเม็ดจากต่างประเทศ

สำหรับเม็ดพลาสติก HIPS บริษัทฯ สั่งซื้อจากผู้ผลิตในประเทศประมาณ 3-4 ราย
เพราะในปัจจุบันผู้ผลิตภายในประเทศได้พัฒนาเทคโนโลยีการผลิต
ทำให้คุณภาพเม็ดพลาสติกที่ได้มีคุณสมบัติเทียบเท่าเม็ดจากต่างประเทศ ทั้งนี้ เม็ดพลาสติก HIPS
ในประเทศมีราคาต่ำกว่าเมื่อเปรียบเทียบกับราคานำเข้าเม็ดพลาสติก HIPS

-   MONOMER

ผลิตภัณฑ์ส่วนใหญ่จะนำเข้าจากต่างประเทศเป็นหลัก แต่อาจมีการซื้อจากในประเทศในกรณีฉุกเฉิน
ซึ่งรายชื่อบริษัทผู้ขายมีดังนี้

1.  Lucite International ประเทศอเมริกา

2.  Lucite International ประเทศอังกฤษ

3.  Lucite International ประเทศสิงคโปร์

ง. เกาชุง โมโนเมอร์ ประเทศไต้หวัน

บริษัทไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินว่าร้อยละ 30%
ของมูลค่าการซื้อวัตถุดิบที่หมดเป็นระยะ 3 ปีติดต่อกัน และไม่มีการทำสัญญาการซื้อวัตถุดิบ

หากบริษัทสูญเสียผู้จำหน่ายวัตถุดิบรายใดรายหนึ่งไป บริษัทก็สามารถหาผู้จำหน่ายรายใหม่มาทดแทน
เพราะบริษัทมิได้มีการทำสัญญาซื้อวัตถุดิบจากบริษัทใด

-   ผลกระทบต่อสิ่งแวดล้อม

-   การดำเนินการเพื่อลดผลกระทบต่อสิ่งแวดล้อม

การควบคุมผลกระทบต่อสิ่งแวดล้อม
ตลอดจนผลปฏิบัติงานจริงเมื่อเทียบกับอัตราสูงสุดที่กฎหมายกำหนด สรุปเป็นข้อ ๆ ได้ดังต่อไปนี้:-

1)  ผลกระทบเกี่ยวกับสารเคมี Polychlorinated Biphenyls ที่อาจรั่วออกมาจากหม้อแปลง

  ปัจจุบัน บริษัทฯ มีอยู่หม้อแปลง 3 ชุดในโรงงาน และมีการเปลี่ยนถ่ายน้ำมันทุก ๆ 6 เดือน
  บริษัทไม่มีการใช้สารเคมีดังกล่าว

2)  ผลกระทบเกี่ยวกับ แอสเบสตอส

  บริษัทฯ ไม่ได้ใช้ แอสเบสตอส ในกระบวนการผลิต
  ส่วนแอสเบสตอสที่ใช้เป็นกระเบื้องมุงหลังคาบริษัท ได้มีการตรวจวัดค่าแล้วไม่เกินมาตรฐาน

3)  ผลกระทบเกี่ยวกับถังเก็บสารเคมี รายการถังเก็บที่บริษัทฯ มีอยู่ดังต่อไปนี้

-   ถังเก็บน้ำมันเตาขนาด 15 ตัน 1 ถัง

-   ถังเก็บ Methyl Methacrylate (MMA) ขนาด 50 ตัน 3 ถัง

-   ถังเก็บน้ำชนิดหอสูง มีถังเก็บ 2 ถัง ขนาด 10 ตัน

-   ถังเก็บน้ำ ขนาด 5 ตัน สำหรับหม้อไอน้ำ 1 ถัง

  ถังเก็บน้ำมันเตา บริษัทฯ ได้จัดทำกำแพงคอนกรีตล้อมรอบถังเพื่อป้องกันการรั่วไหลลงดิน
  และจัดเก็บกรณีรั่วไหล และถังเก็บ MMA มีการจัดทำกำแพงคอนกรีตล้อมรอบมีระบบน้ำสเปรย์
  หล่อเลี้ยงเพื่อควบคุมอุณหภูมิ ถังเก็บน้ำใช้ สำหรับจ่ายน้ำไปยังโรงงาน Casting และโรงงาน
  Extrusion

4)  ของเสียและการกำจัด

-   ของเสียที่เป็นขยะ เช่น กระดาษ และเศษขยะทั่วไป จากสำนักงาน ซึ่งบริษัทฯ
    ได้ทำสัญญากับหน่วยงานองค์การบริหารส่วนตำบลนำไปกำจัด

-   ของเสียที่เป็นแผ่นแข็งตัวของ ซึ่งมีปริมาณเล็กน้อยจัดเก็บรวมเป็นขยะทั่วไป

-   แผ่นอะคริลิคที่เหลือเศษจากการตัดแผ่น รวบรวมขายยังต่างประเทศ

-   เศษโลหะจากการทำงานของฝ่ายซ่อมบำรุง รวบรวมขาย

5)  น้ำฝนที่ตกลงในพื้นที่โรงงาน

  โรงงานของบริษัทฯ มีร่องระบายน้ำตามอาคารต่าง ๆ ออกสู่รางระบายน้ำสาธารณะ

6)  น้ำเสียที่ออกจากโรงงาน

  บริษัทฯ มีบ่อดักและปรับสภาพน้ำเสียอยู่ด้านหลังโรงงานซึ่งได้มีการตรวจสอบคุณภาพ
  น้ำเสียที่ออกจากโรงงานในส่วนที่ปนเปื้อนถังสารเคมี โลหะที่เกี่ยวข้องกับกระบวนการผลิต
  ไม่ให้เกินมาตรฐานกำหนดของกระทรวงอุตสาหกรรม
  ซึ่งน้ำเสียของโรงงานไม่มีสารเคมีอันตรายเจือปนแต่อย่างใด

  ส่วนน้ำเสียที่ออกจากโรงอาหาร ร้านค้าสวัสดิการของพนักงานตรวจพบว่ามีค่า BOD
  เกินมาตรฐานเล็กน้อย ซึ่งมีสาเหตุมาจากเศษอาหารจากการทำความสะอาดภาชนะ บริษัท ฯ
  ได้จัดทำแผนปรับปรุงแก้ไขให้อยู่ในเกณฑ์มาตรฐานโดยเร็ว

7)  อากาศที่ออกจากปล่อง

  บริษัทฯ มีหม้อไอน้ำชุดสำหรับใช้งานและสำรองในการผลิต ผลการตรวจคุณภาพอากาศจากปล่อง
  อยู่ในเกณฑ์มาตรฐาน

8)  บริเวณที่เก็บสารเคมี

  บริษัทฯ มีการจัดเก็บ V65 (2,4 – Dunethyl Valeronitrile) ซึ่งใช้เป็น catalyst
  ในกระบวนการผลิตมีพื้นที่เก็บไว้อย่างมิดชิด
  ควบคุมอุณหภูมิการจัดเก็บพร้อมทั้งติดตั้งอุปกรณ์แจ้งเหตุ ในกรณีอุณหภูมิสูงผิดปกติ

  จากผลการวิเคราะห์ข้อมูลผลกระทบต่อสิ่งแวดล้อมของบริษัทฯ ตามรายละเอียดด้านบน
  รวมทั้งได้จัดผู้ดูแลรับผิดชอบในแต่ละส่วนอย่างชัดเจน และประกาศเป็นนโยบายความปลอดภัย
  อาชีวอนามัยและสิ่งแวดล้อม มีการติดตามงานอย่างต่อเนื่อง บริษัทฯ
  จึงไม่ประสบปัญหาด้านสิ่งแวดล้อมในช่วงระยะเวลาที่ผ่านมา

-   ค่าใช้จ่ายในการลงทุนเพื่อควบคุมสิ่งแวดล้อมในช่วงปีที่ผ่านมาหรือในอนาคต

ค่าใช้จ่ายในการควบคุมสิ่งแวดล้อมในระยะ 3 ปี ได้แบ่งออกเป็นกลุ่ม ๆ ได้ดังนี้

-   ค่าใช้จ่ายในการตรวจวัดด้านสิ่งแวดล้อมทั้งภายในโรงงานและนอกโรงงาน ประมาณ
    848,876 บาท (เป็นกิจกรรมต่อเนื่องปีละครั้ง ประมาณ 100,000 บาท)

-   ค่าใช้จ่ายในการปรับปรุงอุปกรณ์ เครื่องจักร บำรุงรักษาและอื่น ๆ (เป็นกิจกรรมต่อเนื่อง)
    ประมาณ 6,500,000 บาท

-   ค่าใช้จ่ายในการจัดการของเสีย ประมาณ 726,607 บาท (เป็นกิจกรรมต่อเนื่องปีละประมาณ

-   100,000.- บาท)

-   ผลการปฏิบัติจริงเมื่อเทียบกับข้อกำหนดตามกฎหมาย

รายงานผลการตรวจวัดสิ่งแวดล้อม

+-------------------+----------------------+-------+------------------+
| ร                 | ผลการตรวจวัด ปี 2545   | ค่ามา  | หน่วยงานกำกับ      |
| ายละเอียดการตรวจวัด |                      | ตรฐาน |                  |
+-------------------+----------------------+-------+------------------+
| ปริมาณ             | มีปริมาณฝุ่นเท่ากับ 10.15  | 15    | ประก             |
| ฝุ่นในบริเวณพื้นที่ทำงาน | mg/m³                | mg/m³ | าศกระทรวงมหาดไทย |
|                   | ซึ่ง                   |       | ,                |
|                   | อยู่ในเกณฑ์มาตรฐานกำหนด |       | ประกา            |
|                   |                      |       | ศในราชกิจจานุเบกษา |
+-------------------+----------------------+-------+------------------+
| ปริมาณฝุ่นที่ตัวบุคคล    | มีปริมาณฝุ่นเท่ากับ 1.93   | 15    | ประก             |
|                   | mg/m³                | mg/m³ | าศกระทรวงมหาดไทย |
|                   | ซึ่ง                   |       | ,                |
|                   | อยู่ในเกณฑ์มาตรฐานกำหนด |       | ประกา            |
|                   |                      |       | ศในราชกิจจานุเบกษา |
+-------------------+----------------------+-------+------------------+
| ปริมาณความร        | ระดับปริมาณความร้อน     |       | ประก             |
| ้อนในบริเวณพื้นที่ทำงาน | WBGT Index อยู่ระหว่าง  |       | าศกระทรวงมหาดไทย |
|                   | 29.65-31.60^(o)C     |       | ,                |
|                   | และความเร็วลมอยู่ระหว่าง |       | ประกา            |
|                   | 0.1 m/sec            |       | ศในราชกิจจานุเบกษา |
|                   |                      |       | ,                |
|                   |                      |       | มาตรฐานความร้อ    |
|                   |                      |       | นในสถานประกอบการ |
|                   |                      |       | ,                |
|                   |                      |       | มาตรฐา           |
|                   |                      |       | นความร้อนกำหนดโดย |
|                   |                      |       | ACGIH 1999       |
+-------------------+----------------------+-------+------------------+
| ระบบระบายอาก      | มีความเร็วลมหน้าชิ้นงาน   | 100   | มาตรฐาน ACGIH    |
| าศในบริเวณพื้นที่ทำงาน | 130-240 fpm          | fpm   | (1980)           |
|                   | ความเร็วลมปลายท่อ      | (ป    |                  |
|                   | 450-610 fpm          | ริมาตร |                  |
|                   | ปริมาตรอากาศ          | อากาศ |                  |
|                   | (คำนวณจ              | 36    |                  |
|                   | ากความเร็วลมหน้าชิ้นงาน) | CFM)  |                  |
|                   | อยู่ระหว่าง 47-88 CFM   |       |                  |
|                   | ดัง                   |       |                  |
|                   | นั้นความเร็วลมและปริมาตร |       |                  |
|                   | อากาศอยู่ในเกณฑ์มาตรฐาน |       |                  |
+-------------------+----------------------+-------+------------------+
| คุณภาพอากา         | มีปริมาณฝุ่นเท่ากับ 230.99 |       | ประกาศ           |
| ศที่ระบายออกจากปล่อง | mg/Nm³ , ปริมาณ SO₂   |       | กระทรวงอุตสาหกรรม |
| (Boiler)          | เท่ากับ 1989.12 mg/Nm³ |       |                  |
|                   | , ปริมาณ NO₂ เท่ากับ    |       |                  |
|                   | 3.42 mg/Nm³ และปริมาณ |       |                  |
|                   | CO เท่ากับ 223 ppm     |       |                  |
|                   | ซึ่ง                   |       |                  |
|                   | อยู่ในเกณฑ์มาตรฐานกำหนด |       |                  |
+-------------------+----------------------+-------+------------------+
|   คุณภาพอากา       | มีปริมาณสารเคมี MMA     |       | National         |
| ศที่ระบายออกจากปล่อง | (Methyl              |       | Emission         |
|   Stack Outlet    | methacrylate)        |       | Standards for    |
|   (N5247)         | จากปล่อง Stack Outlet |       | Specific         |
|                   | (N 5247) พบว่ามีปริมาณ  |       | Pollutants in    |
|                   | MMA 431.66 mg/Nm³    |       | Effluent Air or  |
|                   |                      |       | Gases Organic    |
|                   |                      |       | gases and vapors |
|                   |                      |       |                  |
|                   |                      |       | Germany All      |
|                   |                      |       | Industrial       |
|                   |                      |       | processes        |
|                   |                      |       |                  |
|                   |                      |       | Class 1 >= 0.1   |
|                   |                      |       | Kg/h 20 mg/Nm³   |
|                   |                      |       |                  |
|                   |                      |       | Class 2 >= 3     |
|                   |                      |       | Kg/h 150 mg/Nm³  |
|                   |                      |       |                  |
|                   |                      |       | Class 3 >= 6     |
|                   |                      |       | Kg/h 300 mg/Nm³  |
+-------------------+----------------------+-------+------------------+
| คุณภาพอากา         | มีปริมาณสารเคมี MMA     |       | National         |
| ศที่ระบายออกจากปล่อง | (Methyl              |       | Emission         |
| Stack Outlet      | methacrylate)        |       | Standards for    |
| (N5248)           | จากปล่อง Stack Outlet |       | Specific         |
|                   | (N 5248) พบว่ามีปริมาณ  |       | Pollutants in    |
|                   | MMA 1156.90 mg/Nm³   |       | Effluent Air or  |
|                   |                      |       | Gases Organic    |
|                   |                      |       | gases and vapors |
|                   |                      |       |                  |
|                   |                      |       | Germany All      |
|                   |                      |       | Industrial       |
|                   |                      |       | processes        |
|                   |                      |       |                  |
|                   |                      |       | Class 1 >= 0.1   |
|                   |                      |       | Kg/h 20 mg/Nm³   |
|                   |                      |       |                  |
|                   |                      |       | Class 2 >= 3     |
|                   |                      |       | Kg/h 150 mg/Nm³  |
|                   |                      |       |                  |
|                   |                      |       | Class 3 >= 6     |
|                   |                      |       | Kg/h 300 mg/Nm³  |
+-------------------+----------------------+-------+------------------+

  -------------------------- ------------------------------------------- ----------- --------------------------
  รายละเอียดการตรวจวัด         ผลการตรวจวัด ปี 2545                          ค่ามาตรฐาน   หน่วยงานกำกับ

  ปริมาณสาร MMA               มีปริมาณสารเคมี Methyl methacrylate อยู่ระหว่าง   50 ppm (205 ACGIH (1999)
  ในบริเวณพื้นที่ทำงาน            1.64-77.89 mg/m³ ซึ่งอยู่ในเกณฑ์มาตรฐานกำหนด     mg/m³)      

  ปริมาณสาร MMA ในตัวบุคคล      มีปริมาณสารเคมี Methyl methacrylate อยู่ระหว่าง   50 ppm (205 ACGIH (1999)
                             66.75-115.68 mg/m³ ซึ่งอยู่ในเกณฑ์มาตรฐานกำหนด   mg/m³)      

  ปริมาณฝุ่น 24 ชม.             มีปริมาณฝุ่นอยู่ระหว่าง 0.0768-0.2619 mg/m³        0.33 mg/m³  คณะกรรมการสิ่งแวดล้อมแห่งชาติ
  ภายในและภายนอกอาคาร        ซึ่งอยู่ในเกณฑ์มาตรฐานกำหนด                                  (2538)

  ปริมาณแอสเบสตอส และฝุ่น 24    มีปริมาณฝุ่น (24 ชม.) เท่ากับ 0.1146 mg/m³        0.33 mg/m³  ประกาศกระทรวงมหาดไทย ,
  ชม.                        และปริมาณแอตเบสตอส (24 ชม.) เท่ากับ 0.1406                 ประกาศในราชกิจจานุเบกษา
                             fiber/cm³ ซึ่งอยู่ในเกณฑ์มาตรฐานกำหนด                        

  ความเร็วลมและทิศทางลม        ลมสงบ (45.83%) และลมพัดไปทิศ WNW (16.67%) ,               
                             NW (12.50%) ด้วยความเร็วลม 0.4 m/sec                      
                             และลมพัดไปทิศ WNW (4.17%) ด้วยความเร็วลม 0.9                
                             m/sec และลมพัดไปทิศ WNW (8.33%) ด้วยความเร็วลม              
                             1.3 m/sec และลมพัดไปทิศ W (4.17%) WNW (8.33%)             
                             ด้วยความเร็วลม 1.8 m/sec                                  

  ระดับความดังของเสียงที่ตัวบุคคล   %Dose อยู่ระหว่าง 30.36-86.74% , Lpk อยู่ระหว่าง              
                             118.3-119.2 dBA , Lmax อยู่ระหว่าง 112.8-114.4             
                             dBA , Lav อยู่ระหว่าง 83.7-91.4 dBA และ TWA                
                             อยู่ระหว่าง 81.4-89.0 dBA                                  
                             ซึ่งระดับเสียงที่พนักงานได้รับอยู่ในเกณฑ์มาตรฐานกำหนด               

  วัดน้ำทิ้งจากโรงงาน            No. 2 น้ำบ่อดักไขมันมีค่า Grease & Oil                        
                             เกินมาตรฐานกำหนด                                         
  -------------------------- ------------------------------------------- ----------- --------------------------

-   ผลการปฏิบัติจริงเมื่อเทียบกับข้อกำหนดตามกฎหมาย

  - ไม่มี -

4.  งานที่ยังไม่ส่งมอบ

  - ไม่มี -